钦定古今图书集成/明伦汇编/氏族典/第315卷 > 《廖用贤尚友录》 > 明克让
## 钦定古今图书集成/明伦汇编/氏族典/第315卷 > 《廖用贤尚友录》 > 明克让

按《隋书明克让传》：“克让字弘道，平原鬲人。父山宾，梁
侍中。克让少好儒雅，善谈论，博涉书史。《三礼》礼论，尢
所研精，龟䇲历象，咸得其妙。释褐湘东王法曹参军，
仕历司徒祭酒、尚书都官郎中、散骑常侍、中书侍郎。
梁灭，归于长安。周明帝引为麟趾殿学士，俄授著作
上士，转外史下大夫，出为卫王友，历汉东、南陈二郡”
守。武帝即位，复征为露门学士，拜仪同三司，累迁司
调大夫，赐爵历城县伯。高祖受禅，拜太子内舍人，转
率更令，进爵为侯。开皇十四年，以疾去官，卒。